TMB ลดเป้าสินเชื่อปีนี้เหลือโต 3-5% หลังเศรษฐกิจยังชะลอ-แนวโน้ม NPL เพิ่ม
TMB ลดเป้าสินเชื่อปีนี้เหลือโต 3-5% จากเดิมคาดโต 6-8% หลังเศรษฐกิจยังชะลอตัว-แนวโน้ม NPL เพิ่ม
9 พ.ย. 2559

ธนาคารทหารไทย จำกัด (มหาชน) หรือ TMB ระบุว่า บริษัทปรับลดเป้าหมายการเติบโตของสินเชื่อในปี 59 ลงเหลือ 3-5% จากเดิมที่คาดว่าจะเติบโต 6-8% เนื่องจากภาพรวมเศรษฐกิจยังชะลอตัว ทำให้สินเชื่อ SME และสินเชื่อรายใหญ่หดตัว แต่ในปีหน้าธนาคารได้ตั้งเป้าหมายสินเชื่อเติบโตมากกว่า 6% ภายใต้คาดการณ์อัตราการขยายตัวทางเศรษฐกิจ (GDP) เติบโต 3.5% และการลงทุนทั้งภาครัฐและเอกชนกลับมาขยายตัว
ขณะที่หนี้ที่ไม่ก่อให้เกิดรายได้ (NPL) มีแนวโน้มสูงขึ้นในไตรมาส 4/59 ซึ่งทำให้ธนาคารต้องตั้งสำรองสูงขึ้นจากไตรมาส 3/59 ที่มีการตั้งสำรองในระดับ 2.5 พันล้านบาท แต่ทั้งปี 59 ธนาคารเชื่อว่ายังสามารถคุม NPL ไว้ที่ไม่เกิน 2.5-3% ได้